# Montserrat

Montserrat és un massís muntanyós de Catalunya força prominent que ha destacat en la tradició catalana gràcies a, d'entre altres motius, una geologia i topografia pròpies molt característiques, que han estat valorades estèticament de forma positiva.

## Citacions

* Enlloc no trobarà l'home la felicitat i la pau sinó en el seu propi Montserrat.
    (en alemany) In welcher ganz allein der Mensch auf seinem eigenen Montserrat Glück und Ruhe finden kann.
       Die Geheimnisse, 9 d'abril de 1816. — Johann Wolfgang von Goethe
* Montserrat, montanya santa, / la montanya de cent cims.
       «Joan Garí». Visions i Cants, 1900. — Joan Maragall

## Dites populars

* A Extremadura, Guadalupe; a l'Aragó, el Pilar; a Astúries, Covadonga, i a Catalunya, Montserrat.
* A Montserrat aniràs i bona set hi patiràs.
* A Montserrat, col i nap, i a Monistrol, nap i col.
* A Montserrat me n'anava a cercar un bocí de pa i vaig veure una sargantana que es menjava un ermità.
* A Montserrat, tothom que hi ha anat bé n'ha tornat.
* De Montserrat a Manresa hi han tres horetes; de Manresa a Montserrat quatre i un quart.
* Montserrat i Montjuïc no es feren en una nit.
* Per morts Girona, per bateigs Barcelona i per casaments Montserrat.
* Quan a Montserrat hi ha llegany, pluja segura abans d'un any.
* Quatre monts té Catalunya, quatre monts sants i sagrats; el Montseny i el Montsant, el Montsec i el Montserrat.
* Qui per anar a Roma passa per Montserrat, no és pas orat.
* Qui ve de Montserrat i no porta romaní ni té amor ni en vol tenir.
* Serà mal cuit i cremat, però és fet a Montserrat.
* Si Montserrat els núvols han tapat, aigua pel Llobregat.
* Si de la dona vols ésser criat vés uns quants dies a Montserrat.
* Val més una pedra de Montserrat que tot l'Amèrica aplegat.

### Dites relacionades amb el matrimoni

* A Montserrat canvien la dona.
* A Montserrat, qui no hi porta la dona no és ben casat.
    (var.) No es bon casat, qui no ha anat a Montserrat.
* A Montserrat, vés-hi casat.
* A Montserrat, vés-hi fadrí i torna-hi casat.
* A Sant Magí, vés-hi fadrí, i a Montserrat, vés-hi fadrí i torna-hi casat.
          En al·lusió al santuari de Sant Magí de Brufaganya
* No és ben casat el qui no porta la dona a Montserrat, i el qui no l'hi pot portar la porta al Born a passejar.
* No és ben casat qui no ha estat a Montserrat.
* No és bon casat qui no porta la dona a Montserrat.
* Si casat vas a Montserrat, fuig-ne aviat.
* Si vols ésser ben casat, porta la dona a Montserrat.
* Tot nou casat porta la dona a Montserrat.

## Vegeu també

* Escolania de Montserrat

## Referències

* ↑ Albareda, Anselm M.; Massot i Muntaner, Josep. Història de Montserrat. Barcelona: Publicacions de l'Abadia de Montserrat, 2005, p. 283 (Biblioteca Abat Oliba ; 12). ISBN 8484157628 [Consulta: 11 octubre 2014].
* ↑ Maragall, Joan. Visions & cants. Barcelona: Tip. L'Avenç, 1900 [Consulta: 2 febrer 2015].
* 1 2 3 4 5 6 7 8 9 10 Amades, 1935, p. 147-163.
* 1 2 3 4 5 6 7 8 9 10 11 12 Parés i Puntas, 1999.
* ↑ «Llegany». ParemioRom : Paremiologia romànica: refranys meteorològics i territori. Barcelona: Departament de Filologia Romànica, Universitat de Barcelona, 2011. [Consulta: 24 juny 2017].
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* ↑ Cinc mil refranys catalans i frases fetes populars, 1965.
* ↑ Font, Ramón. Refráns de la Llengua Catalana. Aplegats, anotats y comentats per Don Ramón Font.. Estampa de fills de Jaume Jepús., 1900.
* 1 2 Alcover, Antoni M.; Moll, Francesc de B. «Montserrat». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Montserrat : tradicions i llegendes (en català). Barcelona: La Llumenera, 1935.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.